Un cuplu a ales o biserică pentru a întreține acte sexuale și a fost surprins de credincioșii care erau adunați în lăcașul de cult în așteptarea slujbei. Șocantul incident s-a întâmplat în biserica Sant'Andrea din Viareggio, Italia, relatează replicaonline.ro.
Potrivit sursei citate, protagoniștii au fost doi italieni - un bărbat și o femeie - în vârstă de 30 de ani.
Potrivit rapoartelor, cei doi au fost descoperiți înainte de slujba de duminică, de la ora 18.00, ei retrăgându-se lângă un confesional din biserică. Cei doi se aflau într-o stare fizică și psihică alterată, lângă ei fiind descoperite și sticle de bere.
Credincioșii care au făcut șocanta descoperire l-au alertat imediat pe preot, care a chemat poliția. Cei doi au fost duși la secția de poliție pentru a fi identificați și acuzați de acte obscene într-un loc public și dispreț față de religie.